
[bookmark: _GoBack]Mae Elfed a Gareth yn y ffreutur (canteen) yn cael coffi.
Elfed:	Wnei di basio’r llaeth, os gweli di’n dda?
Gareth:	Gwnaf, wrth gwrs. . . . Sut mae’r gwaith yn mynd ar y tŷ, dwed?
Elfed:	O, paid sôn, wir . . . braidd yn araf a dweud y gwir. Ond dw i ddim yn cwyno am yr adeiladwyr, cofia.
Gareth: 	Faint o waith maen nhw wedi’i wneud, ’te?
Elfed:	Wel, mae’r gegin yn barod, ta beth. Mae hi wedi cael ei pheintio ac mae’r unedau i gyd wedi cael eu newid. Mae hi’n edrych yn lled dda, wir.
Gareth:	’Na braf . . . mae Manon yn hapus, ’te.
Elfed:	Wel, ydy . . . i raddau, ti’n gweld. Dyw hi ddim yn amyneddgar iawn, rhaid cyfaddef. Mae hi eisiau dwy ystafell ymolchi newydd, heb sôn am wres canolog . . . a’r cyfan cyn y gaeaf. Dwed y gwir!
Gareth:	O, druan â hi! Dyw hi ddim yn sylweddoli faint o waith sy ar ôl, Elfed.
Elfed:	Nac ydy, wir . . . a dyw hi ddim yn sylweddoli taw adeiladwyr yw Bob a Ted Roberts, nid tylwyth teg!
Gareth:	Eitha reit. . . . Rhai da ydyn nhw, on’d ife. Pa un yw Bob, dwed, yr un tal, moel, sy’n gwisgo sbectol?
Elfed:	Ie, ’na ti. Ted yw’r un byr, tew. Fe yw’r un siaradus.
Gareth:	Mae’r ddau’n garedig dros ben, on’d y’n nhw.
Elfed:	Ydyn, ydyn . . . ac maen nhw’n gadael popeth fel pin mewn papur bob nos ar ôl gorffen gweithio, chwarae teg.
Gareth:	Go lew, wir.  Wel . . . mwynhewch yr holl waith ar y tŷ!
Elfed:	Hy. . . mae’n gas gyda fi’r holl beth, a dweud y gwir. Heb sôn am y bil ar y diwedd!
Gareth:	Wel, ie, fel ’na mae, yn anffodus.

